tartuNLP/wikipedia-smugri-20251201 huggingface dataset:
The Voice of Finland (1. tuotantokausi)

"The Voice of Finlandin" ensimmäinen tuotantokausi alkoi Nelosella 30. joulukuuta 2011 ja päättyi 20. huhtikuuta 2012 järjestettyyn finaaliin. Online-koelaulut järjestettiin elo–lokakuussa 2011. Ohjelmaa juonsivat Axl Smith ja backstage-toimittajana suorissa lähetyksissä toiminut Kristiina Komulainen.
Ohjelman neljä tähtivalmentajaa olivat Elastinen, Lauri Tähkä, Paula Koivuniemi ja Michael Monroe. Finaalissa toisensa kohtasivat Jesse Kaikuranta, Kim Koskinen, Saara Aalto ja Mikko Sipola, joista voittajaksi selviytyi Mikko Sipola.
Ääni ratkaisee.
Villi kortti.
Villin kortin avulla täydennettiin Elastisen, Paulan ja Michaelin joukkueet. Kilpailijat valittiin Radio Aalto -radiokanavalla viikon 6/2012 aikana.
Ääni ratkaisee -jaksoista jatkoon päässeet joukkueittain.
Michael Monroe.
1 Lauri Tähkä valitsi Villi kortti -kierroksella joukkueeseensa 13:nnen laulajan.
EuroInternational

Eurointernational on italialais-yhdysvaltalainen autourheilutalli. 
Nykyään talli kilpailee European Le Mans Series -sarjassa.
Talli on kilpaillut Euroopan Formula 3 -sarjassa sekä Formula Abarth, JK Racing Asia Series ja Formula Pilota China-sarjoissa. Talli perustettiin vuonna 1989 Euromotorsport-nimellä. Talli on kilpaillut CART-sarjassa vuosina 1989-1994 parhaana sijoituksenaan neljäs tila Detroitin kilpailusta vuonna 1993. Talli on kolmesti ajanut Indianapolis 500 kilpailussa vuosina 1989, 1992 ja 1993. Vuonna 1997 tallin nimeksi vaihtui Eurointernational ja talli kilpaili IRL ja IndyCar-sarjoissa vaihtelevalla menestyksellä. Myöhemmin talli kilpaili Formula Renault ja Formula BMW-sarjoissa. Vuonna 2008 talli kilpaili Superleague Formula-sarjassa valmistaen autot SC Corinthians ja Atlético Madrid joukkueille. Samana vuonna talli kilpaili Champ Car Atlantic Series-sarjassa. Vuonna 2011 talli kilpaili uudessa Formula Pilota China-sarjassa ja JK Racing Asia Series sarjassa voittaen sarjan mestaruuden kuljettajissa.
Marshallinsaarten vaakuna

Marshallinsaarten vaakuna on Marshallinsaarten tunnus lipun ja kansallislaulun ohella.
Sinetin keskellä on rauhan enkeli avoimin siivin. Sen yläpuolella on 24-sakarainen tähti, joka on myös maan lipussa. Sen sakarat symboloivat maan alueita. Tähden molemmilla puolilla on säteet, jotka ovat myös maan lipussa. Oranssi symboloi rohkeutta ja valkoinen rohkeutta sekä kahta saariryhmää. Siipien yläpuolella oikealla on simpukankuori ja vasemmalla kalastusverkko kuvaamassa kalan merkitystä maalle. Keskellä oikealla on saari, jolla kasvaa kookospalmu, ja vasemmalla kanootti. Alhaalla on marshallinsaarelainen tikuista koottu merikartta. Sen alapuolella lukee "seal". Sinettiä kiertää kaksi tekstiä, "Republic of the Marshall Islands", ja "Jepilpilin ke ejukaan". Uloimpana on ketju, joka kuvaa saarten yhtenäisyyttä.
Edgar Leslie

Edgar Leslie (31. joulukuuta 1885 Stamford, Connecticut – 22. tammikuuta 1976 New York, New York) oli yhdysvaltalainen lauluntekijä. Hän varttui New Yorkissa ja kävi koulua Cooper Unionissa. Hänen kenties tunnetuin työnsä on "Moon Over Miami".
Leslien ensimmäinen laulu, "Lonesome", julkaistiin vuonna 1909, ja siitä tuli välitön hitti. Haydn Quartetin levyttämänä se nousi listakolmoseksi ja sitten Byron G. Harlanin levyttämänä kuudenneksi. Leslie jatkoi hittien kirjoittamista ja tuottamista vaudevillea varten, merkittävimmin Nat Willsille, Julian Roselle, Belle Bakerille, Lew Dockstaderille, James Bartonille ja Joe Welchille.
Leslie perusti 1920-luvulla oman kustantamonsa, ja vuonna 1927 hän matkusti Englantiin, jossa alkoi yhteistyö säveltäjä Horatio Nichollsin (Lawrence Wrightin pseudonyymi) kanssa. Yhteistyöstä syntyivät sellaiset kappaleet kuin "Among My Souvenirs" (Connie Francisin hitti), "Mistakes" (Vera Lynnin hitti) ja "Shepherd of the Hills" (Jack Hylton Orchestran hitti). Leslie jatkoi hittien tuottamista Yhdysvalloissa 1930–1940-luvuilla. Hän oli aikansa tuotteliaimpia säveltäjiä ja sanoittajia. 
Kirjoittajia, joiden kanssa Leslie teki yhteistyötä, olivat muiden muassa Irving Berlin, Joe Burke, Fred Ahlert, James Monaco, Walter Donaldson, Archie Gottler, Maurie Abrams, Joe Young, Harry Warren, Pete Wendling, George Meyer ja Ray Goetz.
Leslie oli ASCAP:n alkuperäisjäsen ja toimi sen johtajana vuosina 1931–1941, sitten uudelleen 1947–1953. Hänet otettiin Songwriters Hall of Fameen vuonna 1972.
Bert Kalmar

Bert Kalmar (16. helmikuuta 1884 New York – 18. syyskuuta 1947 Los Angeles) oli yhdysvaltalainen sanoittaja ja elokuvien käsikirjoittaja. Hän varttui Manhattanilla ja esiintyi lapsena taikurina ja sen jälkeen vaudevillekoomikkona. Hän tuli tunnetuksi yhteistyöstään Harry Rubyn kanssa. Kaksikon hitteihin kuuluvat "Three Little Words", "So Long, OO-Long", "She's Mine, All Mine", "Who's Sorry Now?", "Thinking of You", "Up in the Clouds", "I Wanna Be Loved by You", "Watching Clouds Roll By", "My Sunny Tennessee", "I Love You So Much", "Everyone Say's I Love You", "The Egg and Eye" ja "A Kiss to Build a Dream On".
Kalmar menestyi Broadwaylla ja Hollywoodissa, johon hän ja Ruby siirtyivät vuonna 1930. Sen lisäksi, että Kalmar sanoitti lauluja elokuviin, hän toimi myös käsikirjoittana elokuvissa "Elämäni oli unelma", "Bright Lights" ja "Neljä naurettavaa naapuria".
Kalmarin ja Rubyn yhteistyö jatkui Kalmarin kuolemaan saakka. Kalmar ehti urallaan työskennellä myös Ted Snyderin, Oscar Hammerstein II:n, Fred Ahlertin, Harry Akstin, Con Conradin, Herbert Stothartin, Harry Tierneyn, Pete Wendlingin ja Edgar Leslien kanssa. Hänet otettiin Songwriters Hall of Fameen vuonna 1970. Vuonna 1952 hän sai postuumin Oscar-ehdokkuuden laulusta "A Kiss to Build a Dream On" (elokuva "Jäljet johtavat yökerhoon").
Kirkko veren päällä (Jekaterinburg)

Kirkko veren päällä eli Kaikkien pyhien kirkko () on Venäjällä Jekaterinburgissa sijaitseva kirkko. Se on rakennettu 2000–2003 Ipatjevin talon paikalle, jonka kellarissa keisariperhe murhattiin 1918.
Destroy All Humans! 2

Destroy All Humans! 2 on Pandemic Studiosin kehittämä ja THQ:n julkaisema toimintaseikkailupeli. Peli on julkaistu vuonna PlayStation 2:lle ja Xboxille. Peli on "Destroy All Humans!" pelin jatko-osa.
Tarina.
Peli sijoittuu vuoteen 1969 eli 10 vuoden päähän ensimmäisen osan tapahtumien jälkeen. Yhdysvaltojen presidenttinä esiintynyt "Cryptosporidium-137" on kuollut tuntemattomasta syystä. Hänen klooninsa, "Cryptosporidium-138" eli Crypto, ottaa hänen paikkansa ja jatkaa esiintymistä johtajana. KGB paljastaa, että Crypto-138 on ensimmäinen ja ainoa "Furon", jolla on sukupuolielimet, johon viitataan sanalla "The Package" (). KGB pitää avaruusolioita Neuvostoliiton uhkana, joten se tuhoaa avaruusolioiden emoaluksen ydinpommilla.
Crypto yrittää estää KGB:tä tuhoamasta Yhdysvaltoja, sekä hän aikoo kostaa emoaluksen tuhoamisen.
Uudet ominaisuudet.
Crypto voi matkustaa San Franciscoon (Bay City), Lontooseen (Albion), japanilaiselle saarelle (Takoshima), Tunguskaan (Siperia) ja Kuuhun venäläiseen tukikohtaan (Solaris). Crypto voi siirtyä ihmisen ruumiiseen käyttääkseen sitä naamiona. Pelissä on myös yhteistyötila, jota voi pelata ystävän kanssa.
Interwetten Racing

Interwetten.com Racing on itävaltalainen autourheilutalli, joka kilpailee nykyään World Series by Renault-sarjoissa. Talli perustettiin vuonna 2001, jolloin talli kilpaili Formula Volkswagen-sarjassa. Heti seuraavana vuonna talli voitti Saksan Formula Volkswagen sarjan mestaruuden Sven Barthin voimin. Vuonna 2004 talli kilpaili Formula Renault V6 Eurocup-sarjassa sijoittuen sarjan viidenneksi. Vuosina 2005-2010 talli kilpaili Formula Renault 3.5 sarjassa voittaen sarjan mestaruuden vuonna 2006. Vuonna 2010 talli kilpaili myös Moto GP, Intercontinental Rally Challenge ja Eurocup Formula Renault-sarjoissa.
Porsche Supercup -kausi 2012

Porsche Mobil 1 Supercup -kausi 2012 oli Porsche Supercup -sarjan 20. kausi. Kausi alkoi 21. huhtikuuta Bahrainista ja päättyi 9. syyskuuta Italiaan. Kilpailut ajettiin Formula 1 -kauden -kilpailuviikonloppujen yhteydessä.
Sarjan mestaruuden voitti kolmannen kerran peräkkäin saksalainen René Rast. Toiseksi sijoittui ranskalainen Kévin Estre ja kolmanneksi tanskalainen Nicki Thiim.
Alfred Salonen

Johan Alfred Salonen (9. maaliskuuta 1884 Heinolan maalaiskunta – 11. tammikuuta 1938) oli suomalainen kreikkalais-roomalaisen tyylin painija. Hän edusti seuratasolla Helsingin Jyryä.
Salonen oli Helsingin Jyryn perustajajäsen, ja voitti seuralle Suomen-mestaruusmitaleja 1900-luvun alussa. Hänet oltiin jo nimitetty vuoden 1908 olympialaisiin, mutta ei lopulta päässyt kisoihin rahojen puutteen vuoksi. Salonen voitti vuonna 1911 alle 73-kiloisten sarjan pronssia Helsingin MM-kisoista, joissa suomalaiset ottivat sarjan kolmoisvoiton. Hän kilpaili Tukholman olympialaisissa 1912, joissa hän hävisi viidennen kierroksen ottelunsa. Salonen nimettiin seuransa kunniajäseneksi vuonna 1912.
Béla Goldoványi

Béla Goldoványi (20. joulukuuta 1925 Budapest – 16. marraskuuta 1972 Budapest) oli unkarilainen pikajuoksija.
Goldoványin uran suurin saavutus on Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä László Zarándin, György Csányin ja Géza Varasdin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM-kilpailuissa. Lontoon 1948 olympialaisissa Goldoványi juoksi myös Unkarin joukkueessa, joka sijoittui neljänneksi.
Goldoványi osallistui myös henkilökohtaisiin 100 ja 200 metrin kilpailuihin 1948 ja 1956, joissa karsiutui kaikilla kolmella kerralla toisella kierroksella.
Jasem Al-Dowaila

Jasem Goma'an Al-Dowaila (; s. 9. maaliskuuta 1963) on kuwaitilainen entinen yleisurheilija, joka kilpaili 400 metrin aitajuoksussa.
Al-Dowaila osallistui olympialaisiin kahdesti, vuosina 1984 ja 1988, mutta karsiutui molemmilla kerroilla jo ensimmäisellä kierroksella. Hän juoksi ennätyksensä 50,21 sekuntia vuonna 1986.
HMS Orion (1879)

HMS Orion oli Britannian kuninkaallisen laivaston vuonna 1879 vesillelaskettu Belleisle-luokan ironclad taistelulaiva.
Valmistus.
Osmanien valtakunta tilasi vuonna 1874 Samuda Brothersilta Ahmed Pashan suunnitteleman aluksen ja sen köli laskettiin vuonna 1875 nimellä "Büruc-i-Zaffer". Britannian kuninkaallinen laivasto pakkolunasti aluksen 13. helmikuuta 1878 Venäjän kanssa syttyvän sodanuhan vuoksi. Alus laskettiin vesille 23. tammikuuta 1879 nimettynä "HMS Orioniksi" luokiteltuna panssarikorvetiksi. Alus luokiteltiin myöhemmin 2. luokan taistelulaivaksi ja edelleen rannikkopanssarilaivaksi.
Palvelus.
Alus siirrettiin vuonna 1902 torpedoveneiden emälaivaksi Maltalle. Alus muutettiin vuonna 1909 Devonportissa varastolaivaksi, jolloin se samalla nimettiin "HMS Orontesiksi". Alus myytiin romutettavaksi 19. kesäkuuta 1913 Maltalla.
Formula 2 -kausi 2012

Formula 2 -kausi 2012 oli FIA Formula Two Championship -sarjan neljäs ja samalla viimeinen kausi. Kausi alkoi Englannin, Silverstonessa ja päättyi Italian Monzassa. Sarjan mestaruuden voitti brittiläinen Luciano Bacheta, toiseksi sijoittui sveitsiläinen Mathéo Tuscher ja kolmanneksi sveitsiläinen Christopher Zanella.
Kuljettajamuutokset.
Uudet kuljettajat
Poistuneet kuljettajat
Vera Galuška-Dujunova

Vera Illarionovna Galuška-Dujunova (, 11. huhtikuuta 1945 Krasnodar, Venäjän SFNT – 2. maaliskuuta 2012 Taškent, Uzbekistan) oli Neuvostoliittoa edustanut lentopalloilija, olympiavoittaja ja maailmanmestari.
Galuška-Dujunova voitti Neuvostoliiton joukkueessa olympiakultaa Méxicossa 1968 ja Münchenissä 1972. Méxicossa hän pelasi seitsemässä ja Münchenissä viidessä ottelussa.
Galuška-Dujunova voitti Neuvostoliiton joukkueessa myös maailmanmestaruuden vuonna 1970 ja MM-hopeaa 1974. Hän kuoli 2. maaliskuuta 2012 Uzbekistanin pääkaupungissa Taškentissa 66 vuoden ikäisenä.
Marian Kuszewski

Marian Zygmunt ”Marek” Kuszewski (31. lokakuuta 1933 Kielce – 5. maaliskuuta 2012 Varsova) oli puolalainen miekkailija ja olympiamitalisti.
Kuszewski saavutti säilällä joukkuekilpailun olympiahopeaa Melbournessa 1956 ja Roomassa 1960. Melbournessa hän kilpaili myös säilän yksilökilpailussa. MM-kilpailuista Kuszewski saavutti säilän joukkuekilpailussa hopeaa vuonna 1954 ja pronssia vuosina 1957 ja 1958.
Kuszewski kuoli 5. maaliskuuta 2012 Varsovassa 78 vuoden ikäisenä.
Paimionlahti

Paimionlahti on Saaristomerellä Varsinais-Suomessa Paimiossa sijaitseva kapea, pitkä ja syvälle sisämaahan ulottuva merenlahti. Lahden aivan uloimmat osat kuuluvat Kaarinaan ja Sauvoon. Paimionlahteen laskeva Paimionjoki on Saaristomereen laskevista joista suurin sekä valuma-alueeltaan että virtaamaltaan. Lahden perukka eli pohjoisosa johon Paimionjoki laskee on Natura-aluetta 221 hehtaarin laajuudelta ja se kuuluu siihen lintudirektiivin mukaisena linnuston erityissuojelualueena. Valtakunnallisen lintuvesien suojeluohjelmassa Paimionlahti on luokiteltu kansainvälisesti arvokkaaksi kohteeksi.
Paimionlahti on ruovikoitunut, mutta umpeenkasvavia rantaniittyjä löytyy vielä. Lahtea ympäröivät metsäsaarekkeet ja laajat pellot. Lahdella on runsas pesimälinnusto ja se on tärkeä muuttoaikainen levähdysalue.
Linnusto.
Linnuille Paimionlahti on erittäin tärkeä muuttoaikainen levähdysalue ja pesimäpaikka. Lahdenperukka kuuluu lintuvesien suojeluohjelmaan. Lahden itä- sekä pohjoisrannalla sijaitsee lintutorni. Toukokuun alussa pidettävässä Tornien taistossa Paimionlahden lintutornista on havaittu 56–85 lajia päivän aikana.
Pesimälajeja on yli 30, joista yleisimmät ovat sinisorsa, silkkiuikku, telkkä, tavi, haapana ja lapasorsa. Alueella pesii myös harmaa- ja kaulushaikaroita sekä kyhmyjoutsenia ja kurkia. Laajoissa ruovikkoalueissa pesivät muun muassa ruoko-, ryti- ja rastaskerttunen sekä naurulokki, luhtakana, luhtahuitti ja viiksitimali.
Lahdella ruokailee muuttoaikoina runsaasti vesilintuja kuten isokoskeloita, jouhisorsia, punasotkia, uiveloita ja lapasorsia. Myös hanhia voi nähdä satoja yksilöitä kerralla. Lahdella saalistavat petolinnuista muun muassa nuoli-, tuuli- ja ampuhaukka.
Harjavallan sairaala

Harjavallan sairaala oli vuosina 1903–2023 toiminut psykiatrinen sairaala Satakunnassa Harjavallan kaupungissa. Sairaala sijaitsee Merstolan kaupunginosassa Valtatien 2 ja Tampere–Pori-rautatien välisellä alueella.
Harjavallan piirimielisairaalan nimellä perustettu laitos oli maan ensimmäinen kuntayhtymän perustama sairaala, kaikki vanhemmat olivat valtion omistamia. Harjavallan sairaalassa toimi kaksi akuuttiosastoa sekä vanhus- ja kuntoutuspsykiatrian osastoja. Lisäksi sairaalalla on oma museo. Harjavallan sairaala on ollut myynnissä. Sairaala tyhjeni loppuvuonna 2023 psykiatrian toimintojen siirryttyä Porin Tiilimäelle valmistuneeseen Satasairaalan S-rakennukseen.
Ornimegalonyx

Ornimegalonyx on sukupuuttoon kuollut pöllöjen suku. Se on läheistä sukua viirupöllöihin kuuluville linnuille. Se oli lentokyvytön tai lähes lentokyvytön ja sen uskotaan olevan suurin koskaan elänyt pöllö. Suku on elänyt Kuuban saarella.
Ensimmäinen fossiiliyksilö kuvattiin virheellisesti kuuluvaksi hirmulintujen heimoon (Phorusrhacidae), mihin osasyynä oli se, että sen luusto oli niin suuri. Pierce Brodkorb kuitenkin tutki löydöt uudelleen vuonna 1961 ja sijoitti ne oikein pöllöihin. Jäänteitä on löytynyt runsaasti kaikkialta saarelta luolista ja ne on ajoitettu myöhäiselle pleistoseenille (10 000 vuotta sitten), ja ainakin kolme sen täydellistä luurankoa on löytynyt.
Tanaka

Tanaka () on muun muassa seuraavien henkilöiden sukunimi:
Tanaka International Circuit eli Okayama International Circuit on moottoriurheilurata Okayaman prefektuurissa Japanissa.
Al Dunlap

Albert (Al) John Dunlap (26. heinäkuuta 1937 – 25. tammikuuta 2019) oli yhdysvaltalainen yritysjohtaja. Hän oli julkisuudessa kovana yrityssaneeraajana. Esimerkiksi Scott Paperin irtisanomiset tuottivat hänelle mainetta, ja seuraavaksi hänet kutsui saneeraustoimiin Sunbeam-Osterin, jonka työntekijöistä hän erotti puolet. ja hän sai pilkkanimet "Moottorisaha-Al" ja "Liituraita-Rambo". Hänen maineensa kuitenkin meni Sunbeamissa paljastuneen kirjanpitoskandaalin vuoksi.
Yhdysvaltalainen toimittaja Jon Ronson kirjoitti kirjan "The Psychopath Test" jossa hän kertoo haastattelusta, jonka hän teki Dunlapin kanssa. Hän kysyi tältä täyttääkö tämä psykopaatin piirteet. Ronsonin mukaan Dunlap myönsi avoimesti mutta piti niitä hyödyllisinä ominaisuuksina johtajuuden ja päätöksenteon kannalta. Ronson kuitenkin tuli siihen tulokseen ettei Dunlap täytä piirteitä riittävästi jotta hänet voisi määritellä psykopaatiksi.
Laure Barthélémy

Laure Barthélémy (s. 5. elokuuta 1988 Briançon) on ranskalainen uransa lopettanut maastohiihtäjä, joka edusti seuratasolla EMHM – Pays Rochoisia.
Nuorten MM-kilpailuissa Barthélémy on saavuttanut kaksi mitalia. Vuonna 2008 Val Venostassa hän voitti kultaa sprintissä ja hopeaa 10 kilometrin vapaan hiihtotavan yhteislähtökilpailussa. Aikuisten arvokisoissa hän kilpaili ensimmäisen kerran Liberecin MM-kilpailuissa 2009, missä hän oli sprintissä 22:s. Oslon MM-kilpailuissa 2011 Barthélémy sijoittui sprintissä seitsemänneksi.
Maastohiihdon maailmancupissa Barthélémy kilpaili ensimmäisen kerran La Clusaz'ssa joulukuussa 2006. Ensimmäiset maailmancupin pisteensä hän saavutti Düsseldorfin sprintissä joulukuussa 2008 oltuaan 19:s. Kymmenen parhaan joukkoon hän sijoittui ensimmäisen kerran Liberecin sprintissä tammikuussa 2011 oltuaan kuudes. Hänen paras sijoituksensa maailmancupissa on neljäs sija, jonka hän saavutti Szklarska Poręban sprintissä helmikuussa 2012.
Thomas Moriggl

Thomas Moriggl (s. 23. helmikuuta 1981 Silandro) on uransa lopettanut italialainen maastohiihtäjä, joka edusti seuratasolla G.S. Fiamme Giallea.
Aikuisten arvokisoissa Moriggl kilpaili ensimmäisen kerran Oberstdorfin MM-kilpailuissa 2005. Oslon MM-kilpailuissa 2011 hän sijoittui 50 kilometrillä 21:nneksi. Vancouverin olympialaisissa 2010 Moriggl oli sekä vapaan hiihtotavan 15 kilometrillä että 30 kilometrin yhdistelmäkilpailussa 24:s.
Maastohiihdon maailmancupissa Moriggl kilpaili ensimmäisen kerran Cognessa joulukuussa 2002. Ensimmäiset maailmancupin pisteensä hän saavutti Pragelaton 30 kilometrin vapaan hiihtotavan kilpailussa maaliskuussa 2004 oltuaan kolmas. Toisen kerran hän sijoittui kolmanneksi Lahden 15 kilometrin vapaan hiihtotavan kilpailussa maaliskuussa 2005.
Launi Meili

Launi Kay Meili (s. 4. kesäkuuta 1963 Spokane, Washington) on yhdysvaltalainen entinen ampuja. Hän kilpaili vuoden 1988 kesäolympialaisissa Soulissa ja sitten vuoden 1992 kesäolympialaisissa Barcelonassa, jossa hän voitti kultaa 50 metrin pienoiskiväärin asentokilpailussa.
Meili kuuluu International Shooting Hall of Fameen. Hän lopetti kilpauransa vuonna 1992 ja on sittemmin toiminut muun muassa Yhdysvaltain ilmavoimien akatemian valmentajana.
Pikkutakiainen

Pikkutakiainen ("Arctium minus") on takiaisten sukuun kuuluva asterikasvi, joka kasvaa alkuperäisesti Euroopassa.
Ulkonäkö ja koko.
Pikkutakiainen kasvaa 50–130 senttimetriä korkeaksi. Sen alalehdet ovat leveän soikeat, onttoruotiset ja alapinnalta hieman nukkaiset. Pikkutakiainen voi muistuttaa seittitakiaista tai isotakiaista, joiden kanssa se myös risteytyy. Näihin verrattuna pikkutakiaisen kukintomykeröstö on rakenteeltaan terttumainen eikä huiskilomainen. Laji voi olla myös hyvin samannäköinen harvinaisen lehtotakiaisen kanssa, joka kasvaa lähes aina pikkutakiaista suuremmaksi ja on suurempimykeröinen. Pikkutakiaisen pallomaiset mykeröt ovat kooltaan 1,8–2,8 cm ja yleensä karvattomat. Torvimaiset kehräkukat ovat punavioletteja. Hedelmät ovat ruskeita 5–7 millimetrin mittaisia pähkylöitä.
Pikkutakiainen Suomessa.
Suomessa pikkutakiainen on erityisesti vanhan asutuksen seuduilla kasvava muinaistulokaskasvi. Se on melko yleinen Etelä-Suomessa, tavallisin Ahvenanmaalla. Lajin levinneisyyden pohjoisraja on Vaasan–Kuopion korkeudella. Siitä pohjoiseen pikkutakiaisesta on hyvin harvoja ja vanhoja satunnaishavaintoja.
Chao (Sonic)

Chao on kuvitteellinen "Sonic the Hedgehog" -pelisarjassa esiintyvä eläinrotu. Chao-olennot eivät ole missään pelisarjan pelissä pääroolissa, mutta ne auttavat lukuisia hahmoja taisteluissa ja kokonaisissa seikkailuissa.
Tietoa.
Chao on ulkonäöltään vaaleansininen olento, jolla on päälaessa keltainen pallo, normaalin Chaon lisäksi Chaosta on muitakin erilaisia versioita kuten Dark ja Hero-versiot joista puolestaan Dark on väriltään musta jolla on punainen pallo päälaessa ja Hero on valkoisen värinen, jolla on sininen kehä päälaessa. Chao-olennoista tunnetuin on Cream the Rabbitin Cheese, se on Creamin ystävä joka tulee jokaiselle Creamin seikkailulle mukaan. Chao-olennot tekivät ensiesiintymisensä "Sonic Adventure" -pelissä, jossa ne antoivat hahmoille erilaisia lisävoimia kuten lisää suojaustehoa tai hyökkäystehoa. Chao-olennot ovat esiintyneet sen jälkeen monissa muissakin Sonic-peleissä joissa ne melkein joka tilanteessa antavat lisävoimia pelattaville hahmoille, mutta esimerkiksi "Mario &amp; Sonic at the Olympic Winter Gamesin" Nintendo DS -version Tarinatilassa ne kuitenkin ovat vastaanottamassa pelattavan hahmon erilaisiin haasteisiin.
Chao-olennosta on myös kehitetty propellilla varustettu versio, Omochao joka antaa puolestaan monissa peleissä eri neuvoja erilaisiin tehtäviin sekä toimii juontajana joissakin tapauksissa. Chao-olennoista Dark-versio on sellainen, että se yrittää aina puolestaan vaikeuttaa pelaajan edistymistä monissa tilanteissa kuten "Mario &amp; Sonic at the London 2012 Olympic Gamesin" London Party-moodissa, jossa se siirtää tarra-arkissa olevan kysymysmerkin toiseen paikkaan.
Justin Hayward

David Justin Hayward (s. 14. lokakuuta 1946, Swindon, Wiltshire, Englanti) on englantilainen muusikko. Hän on ollut laulajana, lauluntekijänä ja kitaristina rock-yhtyeessä The Moody Blues 1967–1974 ja uudelleen vuodesta 1978 lähtien.
Hietaolkikukka

Hietaolkikukka ("Helichrysum arenarium") on matala, keltakukkainen, kuivilla paikoilla tavattava asterikasvi. Se kasvaa luonnonvaraisena pohjoisimpana Ruotsissa ja Virossa.
Ulkonäkö.
Hietaolkikukka kasvaa 10–30 senttimetriä korkeaksi. Kasvi on huopakarvainen, harmaa ja aromaattisen tuoksuinen. Sen varsi kasvaa pystysti tai kohenevasti. Suikeanmuotoiset varsilehdet ovat varrella kierteisesti, ne kapenevat latvaa kohti. Hietaolkikukan kukintona on sarjamainen mykeröstö. Kuudesta seitsemään millimetriä leveiden mykeröjen kehtosuomut ja kukat ovat väriltään kullankeltaiset. Laji muistuttaa ulkoasultaan hieman kissankäpäliä.
Joni Hildén

Joni Hildén (s. 11. helmikuuta 1981) on suomalainen toimittaja, urheilun taustatoimija ja poliitikko. Hänellä on vuosien kokemus suomalaisesta seuratoiminnasta, ja hän on ollut mukana niin jääpallossa kuin salibandyssa. Hildén oli ehdolla kevään 2017 kuntavaaleissa Sosialidemokraattien ehdokkaana Vantaalla.
Hildén on edustanut salibandyseura Tikkurilan Tiikereitä vuodesta 2002 lähtien ja toiminut seurassa niin juniorivalmentajana kuin edustusjoukkueen joukkueenjohtajana. Lisäksi hän on toiminut seuran tiedottajana. Hänen ääntänsä on voinut kuulla Tiikereiden miesten ja naisten kotiotteluissa vuosien varrella, kun hän on toiminut seuran kuuluttajana. Tiikereiden lisäksi hän on salibandyssa edustanut Ylhästä ja AC HaKia. Hän toimi salibandyseura EräViikinkien tiedottajana.
Jääpallossa Hildén on toiminut vuodesta 2009 lähtien HIFK:n tapahtumajohtajana ja tiedottajana. Lisäksi Joni Hildén loi yhdessä Pasi Virtasen kanssa HIFK-Bandy TV:n. Ensimmäinen Bandy-TV:n lähetys nähtiin lokakuussa 2009 Ruotsissa pelatusta jääpallon Maailman Cupista. Hildén on toiminut selostajana HIFK-Bandyn vierasotteluissa, ja on tehnyt freelancerperiaatteella urheiluselostuksia useille tahoille, muun muassa Elisalle. HIFK-Bandyn tiedottajana Hildén on ehtinyt saavuttaa kolme Suomen mestaruutta ja yhden SM-pronssin. Jääpalloliitto palkitsi Hildénin yhdessä Virtasen kanssa Vuoden mediateosta vuonna 2011. 
Hildén oli verkkosivusto Sportin Maailman päätoimittaja. sen perustamisesta lähtien kesäkuuhun 2022. Lisäksi hän on työskennellyt Salibandyareenan toimittajana.
Marjo Krishi

Marjo Anita Krishi (1967) on suomalainen kehonrakentaja ja fitness-ammattilainen. 
Ura.
Marjo Krishi aloitti kehonrakennuksen teini-ikäisenä. Hän voitti kehonrakennuksen naisten raskaan sarjan maailmanmestaruuden vuonna 1995. Sittemmin Krishi suuntautui fitness-urheiluun. Hän kahmi useita fitnessin Suomen ja Pohjoismaiden mestaruuksia. Lisäksi hän on lajin moninkertainen MM- ja EM-finalisti. Kilpauransa Krishi lopetti vuonna 2006. Vuosina 1993–1994 hän esiintyi MTV3-kanavan televisiosarjassa "Gladiaattorit" nimellä "Salama".
Krishi on toiminut kuntosaliyrittäjänä Keravalla vuodesta 2004.
Takayoshi Kajikawa

Takayoshi Kajikawa (; s. 10. maaliskuuta 1934) on japanilainen uimari. Hän sijoittui Helsingin olympialaisissa 1952 viidenneksi 200 metrin rintauinnissa uituaan finaalissa matkan aikaan 2.38,6.
Carmen Jordá

Carmen Jordá Buades (s. 28. toukokuuta 1988 Alcoy, Espanja) on espanjalainen moottoriurheilija. Hän asuu Valenciassa ja Miamissa.
Ura.
Ajettuaan aluksi kartingia vuosina 1998–2002 Jordá aloitti kilpauransa vuonna 2005 Master Junior Formula -sarjassa, jossa hän sijoittui sarjan seitsemänneksi ja vuonna 2006 yhdeksänneksi. Vuonna 2006 hän kilpaili myös kaksi kilpailua European F3 Open -sarjassa (silloin nimellä Espanjan Formula 3). Jordá jatkoi sarjassa vuodet 2007–2009 huonolla menestyksellä. Vuonna 2009 hän kilpaili vielä Le Mans Series -sarjassa sijoittuen 14:nneksi. Vuonna 2010 Jordá kilpaili Indy Lights -sarjassa sijoittuen sarjan 16:nneksi. Vuonna 2012 Jordá ajoi GP3-sarjassa Ocean Racing Technology -tallissa saavuttamatta pisteitä. Hänen parhaaksi kisasijoituksekseen jäi 13:s sija. Vuonna 2013 Jordá jatkoi GP3:ssa uudessa Bamboo Engineering -tallissa saavuttamatta pisteitä. Hänen paras kisasijoituksensa oli 17. Vuonna 2014 Jordá jatkoi kahta kisaviikonloppua vajaan kolmannen kauden GP3:ssa siirtyen Koiranen GP -tallin kuljettajaksi saavuttamatta pisteitä. Koirasen tiimimanageri Antti Heikkinen luonnehti Jordáa "maailmanhistorian huonoimmaksi kilpa-autoilijaksi."
Vuonna 2015 Jordá vahvistettiin Lotuksen Formula 1 -tallin kehityskuljettajaksi. Jordá valittiin vuonna 2017 FIA:n moottoriurheilun naiskomissioon.
John Isaac Thornycroft

John Isaac Thornycroft (s. helmikuussa 1843 k. kesäkuussa 1928) oli brittiläinen laivanrakentaja ja Thornycroftin laivanrakennusyrityksen perustaja.
Thornycroftin vanhemmat olivat Mary Francis ja Thomas Thornycroft. Hän työskenteli Palmers Shipbuilding and Iron Companyssä Jarrow’ssa ennen insinööritutkintonsa suorittamista Glasgow'n yliopistossa, jossa hänen opettajanaan oli muun muassa lordi Kelvin ja professori Macquorn Rankine.
Thornycroft perusti 1864 telakan Thamesjoen varteen Chiswickiin, jossa valmistui hänen ensimmäinen höyryaluksensa. Ensimmäisenä Britannian kuninkaalliselle laivastolle toimitettuna aluksena valmistui 1876 höyrykäyttöinen torpedovene "HMS Lightning". Telakka valmisti myös höyryvoimalla toimivan kuorma-auton. Vuonna 1904 hän perusti uuden telakan Woolstoniin Southamptoniin. Hän perusti myös 1908 Hampton Launch Worksin Thamesjoen saareen Platts Eyotiin.
Thornycroft sai ritarin arvon (Knights Bachelor, Sir). Hän kuoli 1928.
Sunset Boulevard (Los Angeles)

Sunset Boulevard on katu Los Angelesin piirikunnassa.
Kadun mukaan on nimetty Billy Wilderin vuonna 1950 valmistunut klassikkoelokuva "Auringonlaskun katu" ("Sunset Boulevard").
Sunset Strip on 2,5 kilometriä pitkä osa Sunset Boulevardia West Hollywoodissa Hollywoodin ja Beverly Hillsin välissä. Kadunpätkä on tunnettu rock-klubeistaan, ravintoloistaan, kaupoistaan ja yökerhoistaan, joissa Hollywoodin viihdeteollisuuden väki käy. Kadun varrella on myös paljon valtavia mainostauluja.
Venäjän oikeinkirjoitus ennen 1918

Venäjän oikeinkirjoitus ennen 1918 oli Venäjällä Pietari I Suuren uudistuksista alkaen voimassa ollut oikeinkirjoitus aina vuoteen 1918 asti.
Aakkoset.
Venäjän aakkoset sisälsivät 35 kirjainta ennen vuotta 1918:
Takaharu Nakai

Takaharu Nakai (; s. 10. maaliskuuta 1984 Kutsuchan) on japanilainen entinen lumilautailija.
Nakai aloitti maailmancupissa kilpailemisen vuonna 2000, ja oli mukana seuraavan vuoden MM-kilpailuissa. Hän sijoittui half-pipessa viidenneksi Salt Lake Cityn olympialaisissa 2002 saaden 40,7 pistettä.
Nakai oli MM-kisoissa 2003 big airin kahdestoista ja otti saman vuoden lopussa uransa ainoan maailmancupin osakilpailun voiton. Hän voitti vuonna 2003 Aasian kisoista half-pipen hopeaa maanmiehensä Daisuke Murakamin jälkeen. Nakai sijoittui half-pipessa kahdeksanneksi vuoden 2005 maailmanmestaruuskilpailuissa ja oli lajissa neljästoista vuoden 2006 olympialaisissa.
Kawasaki Ki-45

Kawasaki Ki-45 Toryu (, liittoutuneiden koodinimi: "Nick") oli keisarillisen Japanin armeijan ilmavoimien kaksimoottorinen torjuntahävittäjä. Konetyypistä kehitettiin myös meritorjuntaan soveltuva versio.
Historia.
Toryun suunnittelu käynnistyi 1937 esitettyjen vaatimusten pohjalta. Prototyyppi lensi ensilentonsa kahta vuotta myöhemmin tammikuussa 1939, mutta se vaati vielä merkittävää kehittämistä ennen Ki-45 Kai-a- ja Kai-b-mallien palveluskäyttöön ottamista syksyllä 1942. Hävittäjäversio Kai-a ja meritorjunta- ja maataistelukäyttöön suunniteltu Kai-b oli varustettu 1 050 hevosvoiman Nakajima Ha-25 -tähtimoottoreilla, kun yöhävittäjäversiossa Kai-c moottoreina olivat hieman tehokkaammat 1 080 hevosvoiman (805 kW) Mitsubishi Ha-102 -tähtimoottorit. Kai-d oli jatkokehitetty maataistelu- ja meritorjuntamalli, joka oli varustettu 500 kilogramman pommikuormalla ja uudella aseistuksella. Kai-c-mallia valmistettiin 477 kappaletta ja muita kolmea sarjatuotantomallia 1 198 kappaletta.
Ki-45 voitiin varustaa myös "Schräge Musik" -järjestelmällä. Siinä oli kaksi etuviistoon ampuvaa, ylärunkoon asennettua 20 millimetrin tykkiä. Taistelumenestystä kone saavutti lähinnä Consolidated B-24 Liberatoreja vastaan.
Jussi Pekkarinen

Jussi Pekkarinen (s. 1961) on Suomen ulkoasiainministeriön tutkija ja tietokirjailija.
Naurun vaakuna

Naurun vaakuna on Naurun tunnus lipun, kansallislaulun ja moton ohella. Se on otettu käyttöön vuonna 1970.
Vaakunan kilvessä on ylhäällä fosforin merkki, alhaalla oikealla fregattilintu ja vasemmalla tomano-kasvin oksa. Maassa tuotettu fosfaatti on ollut Naurun tärkein luonnonvara. Kilven yläpuolella on 12-sakarainen tähti, joka on myös maan lipussa. Se symboloi alkuperäisväestön kahtatoista heimoa. Kilven ympärillä on kaakaopuun lehtiä.
Vaakunassa lukee ylhäällä nauhassa "Naoero", maan naurunkielinen nimi, ja alhaalla valtion motto "God's will first", suomeksi "Jumalan tahto ensin".
Sudesh Kumar

Sudesh Kumar (s. 10. maaliskuuta 1950) on intialainen entinen painija, joka kilpaili sekä vapaapainissa että kreikkalais-roomalaisella tyylillä.
Kumar osallistui Méxicon olympialaisissa 1968 alle 52-kiloisten sarjaan molemmilla painityyleillä. Hän putosi toisella kierroksella kreikkalais-roomalaisessa painissa, mutta sijoittui vapaapainiturnauksen kuudenneksi. Kumar voitti samasta painoluokasta vapaapainissa kultaa Kansainyhteisön kisoissa 1970 ja sijoittui neljänneksi vuoden 1972 olympiakisoissa. Hän sai vuonna 1974 toistamiseen Kansainyhteisön kisojen kultaa, ja voitti vielä 1978 kisoista hopeaa.
Diakófti

Diakófti () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 52 (vuonna 2011).
Diakófti on osa Friligkiánikan kyläyhdyskuntaa ja sijaitsee Kytheran itärannikolla. Kylä on Kytheran tärkein satamapaikka. Jo brittivallan alla suunnitelmissa oli rakentaa Diakóftiin satama ja pieni kaupunki. Satama aloitti toimintansa kuitenkin vasta vuonna 1996. Ennen tätä Diakóftissa oli vain 5–6 taloa, mutta sittemmin kylä on kasvanut ja kehittynyt. Kylässä on nykyisin saaren pääsataman lisäksi ravintoloita, kauppoja, kahviloita sekä useita majoitusvaihtoehtoja.
Diakóftin satamasta liikennöidään laivoilla Antikytheran saarelle, Kreetalla sijaitsevaan Kíssamokseen, Peloponnesoksen Neápoliin ja Gýtheioon sekä Ateenan kupeessa sijaitsevaan Pireukseen. Satama sijaitsee 30 kilometrin päässä saaren pääkylästä Chórasta.
Jääkiekon SM-sarjakausi 1960–1961

Jääkiekon SM-sarjakausi 1960–1961 oli jääkiekon SM-sarjan 32. kausi. Sarja alkoi 24. marraskuuta ja päättyi 23. helmikuuta. Mestaruuden voitti Tappara, Rauman Lukko sijoittui hopealle ja TK-V pronssille.
Sarjataulukko.
Oulun Kärpät ja Töölön Vesa putosivat sarjasta. Tilalle nousivat Porin Karhut ja Kalevan Pallo.
SG Formula

SG Formula on ranskalainen pikkuformulatalli, joka on kilpaillut lukuisissa Formula Renault -sarjoissa. Tallin nimi tulee sen perustajan Stephane Guerinin nimikirjaimista.
Talli perustettiin vuonna 2004, jolloin talli kilpaili Ranskan Formula Renault -sarjassa sijoittuen heti sarjan toiseksi. Seuraavana vuonna talli voitti sekä Ranskan Formula Renault ja Eurocup Formula Renault -sarjojen mestaruudet. Talli voitti Ranskan Formula Renault sarjan mestaruudet vuosina 2006 ja 2007 sekä Formula Renault WEC -sarjan mestaruuden vuonna 2008 ja Eurocup Formula Renault sarjan mestaruuden vuosina 2007 ja 2008. Tallin kuljettajina ajoivat mm Romain Grosjean, Jules Bianchi ja Daniel Ricciardo. Talli kilpaili myös Formula 3 Euroseries -sarjassa vuosina 2008–09 ja Formula Renault 3.5 -sarjassa.
Jääkiekon SM-sarjakausi 1961–1962

Jääkiekon SM-sarjakausi 1961–1962 oli jääkiekon SM-sarjan 33. kausi. Ilves voitti mestaruuden. TK-V sijoittui hopealle ja Tappara pronssille, joten tamperelaisjoukkueille meni kolme ensimmäistä sijaa. TPS ja KalPa putosivat Suomen sarjaan, josta kaudeksi 1962–1963 SM-sarjaan nousivat Töölön Vesa ja TP-V.
Sarjataulukko.
Uusinta putoamisesta
Turun Palloseura ja Kalevan Pallo putosivat suomensarjaan, josta tilalle nousivat Tampereen Pallo-Veikot ja Töölön Vesa.
Gustave Pelgrims

Gustave Emile Eugène Pelgrims (14. kesäkuuta 1878 Schaerbeek – 4. syyskuuta 1960 Uccle) oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.
Tom Burridge

Tom Eustace Burridge (30. huhtikuuta 1881 Pimlico – 16. syyskuuta 1965 Chatham) oli brittiläinen jalkapalloilija, joka pelasi Upton Park FC:ssa. Hän kilpaili vuoden 1900 kesäolympialaisissa Pariisissa ja voitti joukkueineen kultaa.
Simon Aspelin

Simon Olof Karl Aspelin (s. 11. toukokuuta 1974 Saltsjöbaden) on ruotsalainen tennispelaaja. Ammattilaiseksi vuonna 1998 siirtyneen Aspelinin parhaat saavutukset tulivat nelinpelistä. Nelinpelissä hän voitti urallaan 12 ATP-turnausta, mukaan lukien Yhdysvaltain avointen mestaruus vuonna 2007.
Vuonna 2008 Aspelin saavutti Thomas Johanssonin kanssa hopeaa Pekingin olympialaisten nelinpelissä. Loppuottelussa he hävisivät sveitsiläisparille Roger Federer / Stanislas Wawrinka.
Aspelin päätti uransa heinäkuussa 2011.
Pargas Kungörelser – Paraisten Kuulutukset

Pargas Kungörelser – Paraisten Kuulutukset on Paraisilla ilmestyvä paikallislehti. Lehti on Sanomalehtien liiton jäsen ja ilmestyy kerran viikossa torstaisin. Lehden levikki oli noin 4 500 kappaletta vuonna 2016. Lehti on perustettu vuonna 1912. Sitä julkaisi vuodesta 1974 lähtien vuonna 1968 perustettu Förlags Ab Sydvästkusten, jonka julkaisuihin kuului myös vuonna 1824 perustettu "Åbo Underrättelser". Nykyisin molempien lehtien julkaisijayhtiönä on ÅU Media.
Fred Spackman

Frederick George ”Fred” Spackman (16. syyskuuta 1878 Sandgate – 30. toukokuuta 1942 Bromley) oli brittiläinen jalkapalloilija. Hän pelasi Upton Park FC:ssa ja voitti joukkueineen kultaa vuoden 1900 kesäolympialaisissa Pariisissa.
John Nicholas (jalkapalloilija)

John Nicholas (s. 24. heinäkuuta 1879 Allahabad, Intia – 29. syyskuuta 1929) oli brittiläinen jalkapalloilija. Hän pelasi Upton Park FC:ssä ja kilpaili vuoden 1900 kesäolympialaisissa Pariisissa, jossa hän teki kaksi maalia ja voitti joukkueineen kultaa.
Henry Haslam

Henry North Haslam (5. kesäkuuta 1879 Worksop, Nottinghamshire – 13. lokakuuta 1942 Nottingham) oli brittiläinen jalkapalloilija. Hän toimi vuoden 1900 kesäolympialaisissa Pariisissa kultaa voittaneen Upton Park -joukkueen kapteenina.
Laitilan Sanomat

Laitilan Sanomat on Laitilassa Varsinais-Suomessa ilmestyvä paikallislehti, joka kuuluu TS-Yhtymään. Lehti ilmestyy kaksi kertaa viikossa, tiistaisin ja perjantaisin.
Historia.
Laitilan Sanomien ensimmäinen näytenumero ilmestyi 30. tammikuuta 1925. Aluksi lehti ilmestyi kerran viikossa, kunnes se vuonna 1970 muuttui kaksipäiväiseksi. Vuonna 1985 alettiin julkaista tabloid-kokoista viikonloppunumeroa "Viikkovakkaa". Se lakkautettiin vuonna 1992. Lehden verkkosivut avattiin vuonna 1996. Lehden painaminen siirtyi vuonna 1997 Turun Artukaisiin "Turun Sanomien" lehtipainoon ja vuonna 2012 Salon lehtitehtaalle. Vuonna 2024 "Laitilan Sanomien" toimitus muutti Uuteenkaupunkiin yhteistiloihin "Uudenkaupungin Sanomien" kanssa.
Mirko Vičević

Mirko Vičević (s. 30. kesäkuuta 1968 Kotor, Montenegro) on Jugoslaviaa ja Serbia ja Montenegroa edustanut entinen vesipalloilija. Hän kilpaili vuoden 1988 kesäolympialaisissa Soulissa ja voitti joukkueineen kultaa. Vuoden 1996 kesäolympialaisissa Atlantassa hänen joukkueensa sijoittui kahdeksanneksi.
Vičević oli myös mukana voittamassa sekä kahta maailmanmestaruutta (1986, 1991) että Euroopan-mestaruutta (1989, 1991).
Dubravko Šimenc

Dubravko Šimenc (s. 2. marraskuuta 1966 Zagreb) on Jugoslaviaa ja Kroatiaa edustanut entinen vesipalloilija. Myös hänen isänsä Zlatko Šimenc kilpaili aikoinaan olympialaisissa.
Šimenc edusti vuoden 1988 kesäolympialaisissa Soulissa Jugoslaviaa ja voitti joukkueineen kultaa. Hän kilpaili sittemmin olympialaisissa Kroatian edustajana Atlantassa 1996, Sydneyssä 2000 ja Ateenassa 2004. Atlantassa hänen joukkueensa sai hopeaa; Sydneyssä se sijoittui seitsemänneksi ja Ateenassa kymmenenneksi.
Elisa Brocard

Elisa Brocard (s. 27. lokakuuta 1984 Aosta) on italialainen maastohiihtäjä, joka edustaa seuratasolla C.S.Esercitoa. Hän vetäytyi kilpaladuilta vuonna 2022.
Brocard sijoittui Sotšin olympialaisissa 2014 vapaan hiihtotavan 30 kilometrin yhteislähtökilpailussa 13:nneksi. Lahden MM-kilpailuissa 2017 hän oli samassa lajissa viidestoista. Seefeldin MM-kilpailuissa 2019 hän sijoittui vapaan hiihtotavan sprintissä kymmenenneksi ja yhdistelmäkilpailussa 14:nneksi.
Maastohiihdon maailmancupissa Brocard kilpaili ensimmäisen kerran joulukuussa 2006. Ensimmäiset maailmancupin pisteensä hän saavutti Bormiossa maaliskuussa 2008 oltuaan 2,5 kilometrin kilpailussa 30:s. Kymmenen parhaan joukkoon hän sijoittui ensimmäisen kerran oltuaan kymmenes Davosin 10 kilometrin vapaan hiihtotavan kilpailussa joulukuussa 2018.
Jämsän Seutu

Jämsän Seutu (vuosina 1952–2008 Koillis-Häme) on Jämsässä Keski-Suomessa kerran viikossa ilmestyvä sanomalehti. Lehti ilmestyy perjantaisin, ja sen levikkialuetta ovat Jämsän, Kuhmoisten ja Korpilahden kuntien alueet. Lehden levikki vuonna 2009 oli 7 409. "Jämsän Seutu" kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma Media Finland.
"Jämsän Seutu" julkaisee kerran viikossa ilmestyvää ilmaislehteä "Vekkaria".
"Jämsän Seudun" päätoimittaja oli joulukuun 2011 alusta Jukka Ignatius, joka oli myös "Vekkarin" päätoimittaja. Hänen jälkeensä vuoden 2013 alusta on päätoimittaja ollut Mari Tuohiniemi.
Simin Daneshvar

Simin Daneshvar (), (s. 28. huhtikuuta 1921 Šīrāz – 8. maaliskuuta 2012 Teheran, Iran) oli iranilainen prosaisti ja kääntäjä. Daneshvar oli uranuurtaja iranilaisten naiskirjailijoiden joukossa. Hänen teoksensa "Suvashun" vuodelta 1969 on ensimmäinen naisen persiaksi kirjoittama nykyaikainen romaani. Tätä menestysromaania pidetään Iranin kirjallisuuden merkittävimpänä proosateoksena.
Ensimmäisen novellikokoelmansa Daneshvar julkaisi vuonna 1948. Seuraavana vuonna hän väitteli Teheranin yliopistossa tohtoriksi persiankielisestä kirjallisuudesta. Islamilaisen kulttuurivallankumouksen aikana vuonna 1979 hänet erotettiin yliopistosta.
Daneshvar avioitui vuonna 1951 tunnetun iranilaisen prosaistin Jalal Al-e Ahmadin kanssa.
MTV Unplugged (Juanes)

Juanes MTV Unplugged on laulaja-lauluntekijä Juanesin kuudes albumi, ja ensimmäinen kokonainen live-albumi. Sen julkaisupäiväksi on suunniteltu 29. toukokuuta 2012. Albumin tuotannosta vastaa lauluntekijä Juan Luis Guerra.
Albumi nousi Yhdysvalloissa Billboard 200 -listan sijalle 52.
Kappaleet.
Kaikki kappaleet kirjoittanut Juanes, ellei toisin mainittu.
Giglio

Isola del Giglio [ˈiːzola del ˈdʒiʎʎo] on saari ja kunta Italiassa Toscanassa Grosseton maakunnassa. Se sijaitsee Tyrrhenanmeren rannikolla. Giglio on noin 24 neliökilometrin kokoinen ja sen asukasluku on reilut 1 400.
Giglion saari tuli tunnetuksi risteilijä Costa Concordian karilleajosta. Giglion pormestari on vuodesta 2009 lähtien ollut Sergio Ortelli. Saari on yksi seitsemästä saaresta, jotka muodostavat Toscanan saaristoon sijoittuvan Arcipelago Toscano -luonnonsuojelupuiston. Giglio tarkoittaa italiaksi liljaa.
Saarella on kolme pääasutuskeskusta:
Giglio Porto on Giglion saaren alueista väekkäin. Se on Giglion keskus ja suurin osa saaren majoitustarjonnasta on keskittynyt sinne. Portossa sijaitsee saaren satama. Porto sijaitsee Giglion saaren itäosassa.
Giglio Castello on linnoitusmainen asutusalue, jota ympäröi korkea muuri. Castello sijaitsee saaren keskiosassa, lähes 500 metrin korkeudessa.
Giglio Campese on saaren länsiosassa sijaitseva pieni asutusalue. Alueella on saaren suurin uimaranta. Rannan vieressä sijaitsee Campesen maisemaa hallitseva vanha pyöreä torni Torre del Campese.
Liikenne.
Giglion saarelle liikennöivät Toremar- ja Maregiglio-yhtiöiden lautat useasti päivässä Porto Santo Stefanosta. Matka kestää hieman yli tunnin. Saarella liikennöi paikallisbussi, joka kulkee reitillä Giglio Porto – Giglio Castello – Giglio Campese 40 minuutin välein.
Jody Campbell

Jodocus David "Jody" Campbell (s. 4. maaliskuuta 1960 Bellflower, Kalifornia, Yhdysvallat) on yhdysvaltalainen entinen vesipalloilija. Hän kilpaili vuoden 1984 kesäolympialaisissa Los Angelesissa ja vuoden 1988 kesäolympialaisissa Soulissa kuuluen molemmilla kerroilla hopeaa saaneeseen joukkueeseen.
Saniaisperhonen

Saniaisperhonen ("Hepialus fusconebulosa") on juuriperhosiin kuuluva perhoslaji. Se on ulkonäöltään varsin vaihteleva ja alkeellisen heimonsa selvästi yleisin edustaja Suomessa.
Koko ja ulkonäkö.
Siipien pohjaväri ja vaihtelee yksilöittäin kellanruskeasta punertavanruskean kautta harmaanruskeaan. Myös kuviointi on erittäin vaihtelevaa. Etusiivessä on vaihtelevissa määrin kaksiväristä epäsäännöllistä kuviointia, jossa valkoista aluetta ympäröi siiven pohjaväriä vaaleamman ruskea, terävärajainen vyöhyke. Siiven etureunassa on rivi tummia, diffuuseja täpliä. Takasiivet ovat yksivärisen harmaanruskeat, tyvestä vaaleammat. Naaraat ovat yleensä koiraita vaaleampia ja niiden kuviointi on vähemmän selkeää. Perhosten koko vaihtelee suurella skaalalla naaraiden 35–54 mm siipivälistä koiraiden 35–54 mm siipiväliin.
Levinneisyys ja lentoaika.
Levinneisyys kattaa lähes koko Euroopan Balkanille saakka. Idässä elinalue ulottuu Venäjän poikki Japaniin. Suomessa saniaisperhosta tavataan koko maassa pohjoisinta Lappia myöten. Perhoset ovat lennossa yhtenä sukupolvena kesäkuun lopulta heinäkuun loppuun.
Elinympäristö ja elintavat.
Saniaisperhonen elää avoimissa lehti- ja sekametsissä, niityillä, metsäaukioilla ja jopa soilla. Naaraat oleskelevat matalalla kasvillisuuden seassa houkutellen koiraita luokseen feromonien avulla. Koiraat lentävät iltahämärässä melko lyhyen ajan etsien naaraita. Yksi naaras voi houkutella luokseen runsaasti koiraita.
Parittelu kestää jopa seitsemän tuntia, minkä ajan koiras riippuu naaraan peräpäästä pää alaspäin. Parittelun jälkeisen viikon aikana naaras munii jopa 500 munaa, jotka se pudottelee maahan lennosta tai kasvilla istuen. Toukat elävät maan alla, mutta saattavat joskus nousta kasvien varsillekin. Toukan kehitys on kaksivuotinen ja toukka talvehtii maanalaisessa onkalossa. Keväällä, täysikasvuisena, se tekee maanpinnalle johtavan, reilun 10 cm:n pituisen käytävän ja koteloituu. Kotelovaihe kestää 3–4 viikkoa ja ennen perhosen kuoriutumista kotelo ryömii käytävää pitkin pinnalle työntyen osittain esille.
Ravintokasvi.
Toukka syö monien eri kasvien juuria, mutta ravintotottumuksia ei tunneta hyvin. Merkittäviä ovat ainakin sananjalat ("Pteridium"), vihvilät ("Luzula") ja kaislat ("Scirpus").
Tatlinin torni

Tatlinin torni eli Kolmannen internationaalin muistomerkki oli ukrainalaisen taiteilija ja arkkitehti Vladimir Tatlinin vuonna 1920 visioima monumentti, jonka oli määrä olla kaksi kertaa Eiffel-tornin korkuinen. Tornia ei kuitenkaan koskaan rakennettu Moskovaan, kuten oli tarkoitus.
Suunnitelmat.
Tatlinin konstruktivistinen torni suunniteltiin rakennettavaksi teollisista materiaaleista, kuten raudasta, lasista ja teräksestä. Materiaaleissa, rakennuksen muodoissa ja käyttötarkoituksissa rakennus kuviteltiin moderniuden kasvavaksi symboliksi. Rakennuksen perusmuodoksi Tatlin ideoi kaksoisspiraalin, joka olisi kiertynyt 400 metrin korkeuteen ja jonka ympäri vierailijoita olisi kierrätetty erilaisten mekaanisten laitteiden avulla. Päärakenteessa olisi ollut neljä suurta riippuvaa geometrista rakennelmaa. Ne olisivat pyörineet eri nopeuksilla. Rakennuksen pohjaosassa olisi ollut kuutio, joka suunniteltiin luentojen, konferenssien ja lakiasäätävien kokousten tapahtumapaikaksi. Kuutio olisi kiertänyt ympäri vuoden aikana kerran. Kuution yläpuolella olisi ollut kerran kuukaudessa ympäri kiertyvä pyramidi, jossa olisi ollut tilat toimintoja varten. Sen yläpuolella olisi ollut lieriö, joka kiertyisi ympäri kerran päivässä, ja siinä olisi ollut toimitilat tiedotustoiminnalle: uutistiedotteiden ja manifestien julkaiseminen lennätinteitse, radion kautta ja kovaäänisistä. Ylimpänä olisi ollut pallonpuolisko radiolaitteille. Lieriöön suunniteltiin asenettavaksi myös valtava ulkoilmavalkokangas.
Arvio.
Monumentin on usein ajateltu olevan konstruktivistisen arkkitehtuurin merkittävin ilmiö mutta ei toteuttamiskelpoinen rakennuksena. Vaikka vallankumouksen pyörteissä olevalla Venäjällä olisi saatu kokoon rakentamiseen tarvittava määrä terästä, asuntopulan ja poliittisen kuohunnan vallitessa rakennuksen rakenteellisesta käytännöllisyydestä ei ollut takeita.
Mallit.
Tatlinin tornista on pienoismallit Moskovan Tretjakovin galleriassa ja Tukholman Moderna museetissa. Vuonna 2011 rakennuksen suurikokoinen pienoismalli pystytettiin Lontoon Royal Academy of Artsin etupihalle.
Sonic R

Sonic R on Traveller's Talesin ja Sonic Teamin kehittämä ja Segan julkaisema ajopeli. Peli julkaistiin vuonna Sega Saturnille ja vuonna 1998 Windowsille.
Peli kuuluu "Sonic the Hedgehog" -sarjaan.
Peli on julkaistu uudelleen osana "Sonic Gems Collection" -kokoelmaa.
Pelaaminen.
Sonic R pelin pääidea muistuttaa tyyliltään erittäin paljon Mario Kart 64:stä, eli täytyy läpäistä erilaisia ratoja sekä päästä niissä maaliin ennen muita hahmoja, tässä pelissä monet hahmoista kuitenkin läpäisevät ratoja juosten. Jokaisella hahmolla on myös omat erikoiskykynsä kuten Sonicilla on huippunopeus ja Knucklesilla liitäminen. Peli sisältää monia erilaisia ratoja, jotka perustuvat maisemiltaan aiempiin Sonic-peleihin kuten Sonic the Hedgehog 3:een. Jokainen rata sisältää myös erilaisia keräilyesineitä kuten muista pelisarjan peleistä tuttuja sormuksia ja ensimmäiset radat sisältävät myös Chaos Emeraldeja. Peli sisältää normaalin kilpailutilan lisäksi Time Attack -moodin, jossa puolestaan voi otella aikaa vastaan.
Hahmot pelissä.
Perushahmot:
Avattavat:
Vastaanotto.
Pelin molemmat alkuperäiset versiot saivat vaihtelevia vastaanottoja ristiriitaisista negatiivisiin. GameRankings antoi useiden eri arvostelijoiden laskemien pisteiden keskiarvosanaksi 70 % PC-versiolle ja 68,92 % Sega Saturn -versiolle.
Tämän pelin kohdalla suurin kritisoinnin aihe oli se kun peli muistuttaa teknillisesti liian paljon Mario Kart -pelejä. Peter Suciu GameProlta sanoi että "Suuresta hahmojen ja ratojen valikoimasta huolimatta, Sonic R ei tarjoa kovin paljon vaihtelevaa pelattavuutta kilpailuissa ja se menettää viehättävyytensä niin nopeasti." GamePro antoi pelille arvosanaksi 3/5. Ryan MacDonald GameSpotilta kehui peliä grafiikoista ja audiosta, mutta sanoi vastineeksi että "Peli on niin lyhyt että sen voisi läpäistä jo päivässä."
Game Revolution huomioi sitä, että peli oli "hieman erilainen" normaaleihin kilpailupeleihin verrattuna, mutta se kritisoi peliä erityisesti sen musiikeista, kommentoiden että "Sanoituksilla (kuten 'Can you feel the sunshine brighten up your day') tunnet niin kuin olisit ennemmin jossain Disney-maailmassa, jossa Gestapo-hiiret olisivat pakottamassa sinua hymyilemään jatkuvasti." Sen lisäksi arvostelija kritisoi myös ohjaimia. Electronic Gaming Monthly antoi pelin Sega Saturn-versiolle 7,75/10 pistettä. Allgame.com antoi pelille 4/5 tähteä kehuen grafiikoita ja erityisesti ääniä, mutta kritisoi puolestaan sitä kun peli ei sisällä tarpeeksi ratoja.